जाणि रत्तै ब्याण,
ओढ़ी जै निसाण,
और झऊ कनैं चाण,
मुख क बुलाण,
ओ खड़्यूणी को छै तू?
( Sherda Anpadh Classic Poem)
बिगोत जसि चिटि,
मणी खटी मिठी,
आँख में लै रीटी,
जो देई तू हिटी,
ओ च्यापिणी को छै तू?
( Sherda Anpadh Classic Poem )
भांग फूल पात में,
म्यार दिन रात में,
रंग जै सबु में छैं,
मैं तू में तू मैं में छै,
ओ रूपसी को छै तू?
तू उतुके रयूड़,
तू उतुके स्यून,
और कभैं पुजी च्यूड़,
काकडी फुल्यूड़,
ओ दाबणी को छै तू?
और स्यूणा में सिराण,
मन में दिशाण,
त्वी छै तराण,
जुग-जुगे पछ्याण,
ओ हंसिणी को छै तू?
